ऐसा नहीं कि राजाराम यादव के पास गरीब तबके के लोग ही पत्र लिखवाने आते हैं। विभिन्न प्लांटों में कार्यरत कर्मचारी भी पत्र लिखने का आग्रह लेकर उनके पास पहुंचते हैं। नगरनार स्टील प्लांट के भू-प्रभावितों के पुनर्वास व विस्थापन से जुड़ी मांगों, शिकायतों और समस्याओं पर 18 वर्षों में उन्होंने हजारों पत्र लिखे। पुनर्वास मामलों में उनके लिखे पत्रों पर कार्रवाई भी हुई। प्रभावितों को पुनर्वास नीति से अलग हटकर भी कई लाभ मिले।